《送青神宰樊允南解官次杜应求韵》
宋代·史尧弼

簿领侵寻地，淹留寄此乡。
相逢谭笑共，不觉岁年长。
物色重阳近，秋高万象藏。
赋归三径里，篱菊有馀香。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。